Document ID: 32002R2332

32002R2332
L 349/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2332/2002 НА КОМИСИЯТА
от 23 декември 2002 година
за поправяне на Регламент (ЕО) № 2535/2001 за определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), последно изменен с Регламент (ЕО) № 509/2002 на Комисията (2), и по-специално член 26, параграф 3 и член 29, параграф 1 от него,
като има предвид, че:
(1)
Описанието на продуктите по определени квоти в приложение I.Б към Регламент (ЕО) № 2535/2001 на Комисията (3), последно изменен с Регламент (ЕО) № 1667/2002 (4), може да доведе до затруднения. За да се избегне това и да се гарантира унифицирано прилагане на всички квоти, посоченото приложение следва да се поправи.
(2)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Приложение I, част Б към Регламент (ЕО) № 2535/2001 се поправя съгласно приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 декември 2002 година.

Labels: 3
17